ເກົາຫຼີເໜືອ ບໍ່ສາມາດ ຜະລິດ ອາຫານໄດ້ ພຽງພໍ ສຳລັບປີນີ້
ລາຍງານ ຂອງ ອົງການອາຫານ ແລະການກະເສດ ສະຫະປະຊາຊາດ ຊີ້ໃຫ້ເຫັນວ່າ ເກົາຫຼີເໜືອ ຕ້ອງການເຂົ້າ ຈາກຕ່າງປະເທດ 340 ພັນ​ໂຕນ ເພື່ອໃຫ້ກຸ້ມກິນຮອດທ້າຍປີນີ້.
ບັນດາເຈົ້າໜ້າທີ່ ສະຫະປະຊາຊາດ ກ່າວວ່າ ເກົາຫຼີເໜືອ ບໍ່ ສາມາດຜະລິດອາຫານໄດ້ພຽງພໍ ທີ່ຈະກຸ້ມຮອດທ້າຍປີນີ້ ອົງການອາຫານແລະການກະເສດສະຫະປະຊາຊາດ ນຳອອກ ເຜີຍແຜ່ລາຍງານສະບັບຫຼ້າສຸດຂອງຕົນ ທີ່ຊື່ວ່າ “ ໃນວັນພະຫັດຜ່ານມານີ້ ທີ່ຊີ້ໃຫ້ເຫັນວ່າ ເກົາຫຼີເໜືອ ໄດ້ນຳເຂົ້າອາຫານເປັນຈຳນວນ 25 ພັນ 200 ໂຕນໃນລະຫວ່າງເດືອນພະຈິກປີກາຍ ມາຫາເດືອນມິຖຸນາປີນີ້ ປະລິມານດັ່ງກ່າວ ແມ່ນເທົ່າກັບພຽງແຕ່ 7 ເປີເຊັນເທົ່ານັ້ນ ຂອງອາຫານທີ່ປະເທດທີ່ທຸກຈົນແຫ່ງນີ້ ຕ້ອງການໃນສົກງົບປະມານປີປັດຈຸບັນ ຊຶ່ງຈະສິ້ນສຸດລົງໃນເດືອນຕຸລາ ປີນີ້ ໃນເດືອນທັນວາປີແລ້ວນີ ສະຫະປະຊາຊາດ ປະເມິນວ່າ ລັດຖະບານພຽງຢ້າງຕ້ອງການ ເຂົ້າຈາກຕ່າງປະເທດ ເປັນຈຳນວນ 340 ພັນໂຕນ ພາຍໃນທ້າຍສົກປີ 2014 ນີ້ ເກົາຫຼີ ເໜືອທີ່ຖືລັດທິ Stalin ຕ້ອງການເຂົ້າປະມານ 5 ລ້ານ 400 ພັນໂຕນ ເພື່ອລ້ຽງປະຊາຊົນ ຂອງຕົນໃນແຕ່ລະປີ ລາຍງານສະບັບນີ້ ຮວມເອົາເກົາຫຼີເໜືອ ເຂົ້າໃນຈຳນວນ 33 ປະເທດທີ່ຕ້ອງການຄວາມຊ່ອຍເຫຼືອຈາກພາຍນອກ ຍ້ອນວິກິດການຫລາຍ ຢ່າງປະສົມກັນ ທີ່ຮວມທັງການຂັດແຍ້ງ ພືດຜົນເກັບກ່ຽວບໍ່ໄດ້ຕາມຄາດໝາຍ ແລະຄ່າເຂົ້າປາອາຫານແພງ ຢູ່ພາຍໃນປະເທດ